Vláda Slovenskej republikY

Návrh 
uznesenia Vlády Slovenskej republiky 
č. ........
z ........

k Správe o stave obnovy evidencie niektorých pozemkov a právnych vzťahov k nim podľa zákona NR SR č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov a harmonogram katastrálnych území na konanie o obnove evidencie niektorých pozemkov a právnych vzťahov k nim na rok 2004

Číslo materiálu: 

Predkladateľ: 	minister pôdohospodárstva a predsedníčka Úradu geodézie, kartografie a katastra SR
___________________________________________________________________________

Vláda

A. 	schvaľuje
A.1.	Správu o stave obnovy evidencie niektorých pozemkov a právnych vzťahov k nim podľa zákona NR SR č. 180/1995 Z. z.
A.2. 	Harmonogram katastrálnych území na konanie o obnove evidencie niektorých pozemkov a právnych vzťahov k nim na rok 2004

B. 	ukladá
	predsedníčke Úradu geodézie, kartografie a katastra SR
B.1. 	zabezpečiť verejné obstarávanie prác na obnove evidencie niektorých pozemkov a právnych vzťahov k nim podľa harmonogramu katastrálnych území  na rok 2004
	do 15.6.2004

B.2	zabezpečiť kapacitné posilnenie správ katastra na kontrolu, preberanie a zápis registrov obnovenej evidencie niektorých pozemkov a právnych vzťahov k nim v katastri, výpomocou medzi správami katastra v pôsobnosti príslušného katastrálneho úradu  
do 31.12.2003
Vykoná: 	predsedníčka Úradu geodézie, kartografie a katastra SR